ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

-  privind actualizarea Planului de ordine şi siguranţă publică

 al Poliţiei locale Boldeşti-Scăeni
Având în vedere:

- referatul de aprobare, înregistrat sub nr.7650/20.04.2022, prin care primarul oraşului Boldeşti-Scăeni propune actualizarea Planului de ordine şi siguranţă publică al Poliţiei locale Boldeşti-Scăeni;

- raportul de specialitate al compartimentului de resort, înregistrat sub nr.7651/ 20.04.2022;      

- prevederile  Legii nr. 155/2010, legea poliţiei locale, republicată, cu modificările şi completările ulterioare; 
- prevederile Ordinului nr. 92/2011 pentru aprobarea Metodologiei de elaborare a planului de ordine şi siguranţă publică al poliţiei locale;
- avizul secretarului general, înregistrat sub nr. 7653/20.04.2022

- avizul comisiei de specialitate nr. 2 – administrarea domeniului public şi privat, gestionarea serviciilor de interes local;

În temeiul art. 129 alin. (7) lit. “g”, ale art. 139 alin. (1) şi ale art. 196 alin. (1), lit. “a” din OUG nr. 57/2019 privind Codul administrativ,

Consiliul Local al oraşului Boldeşti-Scăeni adoptă prezenta hotărâre:
Art.1. Se aprobă Planul de ordine şi siguranţă publică al Poliţiei locale Boldeşti-Scăeni actualizat conform anexei care face parte integrantă din prezenta hotărâre.
Art.2. Pe data adoptării prezentei hotărâri Hotărârea Consiliului Local nr. 75/25.05.2021 îşi încetează aplicabilitatea.
Art.3. Prezenta hotărâre se comunică Serviciului poliţie locală din cadrul aparatului de specialitate al primarului şi Poliţiei oraşului Boldeşti-Scăeni şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

         PREŞEDINTE DE ŞEDINŢĂ, 

           MORARU ANA-MARIA
                                                                                       CONTRASEMNEAZĂ

                                                                                       SECRETAR GENERAL,

                                                                                      TUDOR FLORINA NELI

Boldeşti-Scăeni, 27.04.2022
Nr. 70
Nr. 7650/20.04.2022
REFERAT

Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea Consiliului Local "Proiectul de hotărâre privind actualizarea Planului de ordine şi siguranţă publică al Poliţiei locale Boldeşti-Scăeni".

În baza OUG nr. 57/2019 privind Codul administrativ şi a Legii nr. 155/2010 a poliţiei locale, vă prezint următoarele :


În cadrul comisiei locale de ordine publică, aprobată prin H.C.L.nr. 68/22.04.2021, a fost analizat proiectul Planului de ordine şi siguranţă publică, actualizat, aşa cum a fost prezentat, corelat cu Planul unic de ordine şi siguranţă publică elaborat la nivelul judeţului pus la dispoziţie prin reprezentantul poliţiei române din cadrul comisiei. Planul de ordine şi siguranţă publică a fost aprobat  prin HCL nr.26 din 27.02.2017 şi a fost actualizat în anul 2019 prin HCL nr. 54/26.03.2019, în anul 2020 prin HCL nr. 51/29.04.2020, iar în anul 2021 prin HCL nr. 75/25.05.2021.  În urma modificărilor apărute în derularea unor evenimente la nivel local acest plan trebuie actualizat.
Potrivit dispoziţiilor art. 5 din 
Ordinul nr. 92/2011 „Planurile de ordine şi siguranţă publică sunt elaborate şi actualizate, după caz, anual până la data de 15 aprilie sau ori de câte ori survin modificări în evoluţia situaţiei operative sau cu privire la efectivele de poliţie locală participante la activităţile de menţinere a ordinii şi siguranţei publice”.


Faţă de aceasta propun aprobarea Planului de ordine şi siguranţă publică al Poliţiei locale Boldeşti-Scăeni, actualizat, conform anexei.
În speranţa aprobării, vă mulţumesc anticipat!
PRIMAR,
BUCUROIU CONSTANTIN
Consiliului Local al Oraşului  Boldeşti-Scăeni

R O M Â N I A 

JUDEŢUL  PRAHOVA

ORAŞUL BOLDEŞTI - SCĂENI        

CONSILIUL  LOCAL

Nr. 7653/20.04.2022
A  V  I  Z

===========
- asupra  proiectului  de  hotărâre  privind  actualizarea  Planului  de  ordine  şi siguranţă  publică  al  Poliţiei  locale  Boldeşti-Scăeni
Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind actualizarea Planului de ordine şi siguranţă publică al Poliţiei locale Boldeşti-Scăeni, am constatat următoarele :

Potrivit art. 3 din Ordinul nr. 92/2011 pentru aprobarea Metodologiei de elaborare a planului de ordine şi siguranţă publică al poliţiei locale, elaborarea planurilor de ordine şi siguranţă publică pentru unităţile administrativ-teritoriale în care sunt înfiinţate structuri de poliţie locală se realizează în cadrul comisiei locale de ordine publică şi se aprobă de către autoritatea deliberativă a administraţiei publice locale respective.
Potrivit dispoziţiilor art. 5 din 
Ordinul nr. 92/2011 „Planurile de ordine şi siguranţă publică sunt elaborate şi actualizate, după caz, anual până la data de 15 aprilie sau ori de câte ori survin modificări în evoluţia situaţiei operative sau cu privire la efectivele de poliţie locală participante la activităţile de menţinere a ordinii şi siguranţei publice”.

Pe cale de consecinţă, apreciez că şi actualizarea planului trebuie aprobată de către consiliul local. 
Faţă de cele de mai sus şi în conformitate cu prevederile art. 243, alin. (1) lit. ”a” din OUG nr. 57/2019 privind Codul administrativ, avizez favorabil acest proiect.

SECRETAR  GENERAL,
TUDOR FLORINA-NELI
 Nr. 7651/20.04.2022
RAPORT DE SPECIALITATE

Subsemnatul Rusu Ion, coordonator al Serviciului Poliţie Locală, analizând proiectul de hotărâre privind actualizarea Planului de ordine şi siguranţă publică al Poliţiei locale Boldeşti-Scăeni, am constatat următoarele:
Planul de ordine şi siguranţă a fost actualizat anual potrivit prevederilor legale şi în conformitate cu Metodologia aprobată prin O.M.A.I nr. 92/2011, iar pentru anul 2021 acest plan a fost actualizat de comisia locală de ordine publică constituită prin HCL nr. 59/29.03.2022.
Planul actualizat trebuie aprobat de consiliul local, iar după aprobare o copie a acestuia va fi înaintată Poliţiei oraşului în vederea coordonării acţiunilor comune astfel cum au fost stabilite şi în baza protocolului închieiat, anexă la plan.
În baza planului actualizat Poliţia locală va colabora cu Poliţia oraşului pentru acoperirea teritoriului cu forţe de ordine şi pentru creşterea operativităţii acestora prin reducerea timpului de reacţie la solicitările cetăţenilor.
Faţă de cele mai sus precizate consider că iniţierea proiectului de hotărâre este necesară şi oportună.
Întocmit

Coordonator serviciu Poliţie locală,

RUSU ION
